**Stredisko Evanjelickej DIAKONIE, Diakonické centrum Sučany**

Partizánska 25, 038 52 Sučany

IČO: 37907409, DIČ: 2021970984

Tel.: 043/424 19 01, Tel./Fax: 043/424 19 00 mobil: 0918/616 092

e-mail: taskarova@mail.t-com.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Q. správa za II. štvrťrok 2016 SED Sučany**

1. **Konferencie, školenia, kurzy, odborné semináre**

***12. 05. 2016*** – sa pani Viera Masničáková zúčastnila odbornej konferencie, ktorú organizovala APSS v Bratislave na tému Zavádzanie štandardov v sociálnych službách. V úvode účastníkov pozdravila poslankyňa Národnej rady pani Lucia Nicholsonová. Počas dňa zazneli prednášky na témy: Podmienky kvality sociálnych služieb, Faktory podmieňujúce kvalitu služieb, Informovanosť záujemcov a prijímateľov sociálnej služby, Supervízia v zariadeniach sociálnych služieb a iné.

***12. 05. 2016*** *a****19. 05. 2016*** – prebiehalo periodické školenie zamestnancov,rozdelených na dve skupiny; oboznámenie s podnikovými predpismi BOZP - s nebezpečenstvami a ohrozeniami pri práci, spôsob ochrany voči ich pôsobeniu a účinkom; zakázané práce a činnosti; poskytovanie a používanie osobných ochranných ochranných pracovných prostriedkov; postup pri mimoriadnych udalostiach, povinnosti pri ochrane zdravia, hodnotenie zdravotných rizík, zásady bezpečnosti pri používaní čistiacich a dezinfekčných prostriedkov; bezpečnostné a zdravotné značenie; zásady bezpečnosti pri práci osobitných skupín zamestnancov, pri ručnej manipulácii s bremenami, s technickými zariadeniami a pri práci vo výške.

***29. 06. 2016*** *–* prednáška spojená s prezentáciou produktov spoločnosti Tena. Zástupkyňa spoločnosti pani Janka Longauerová preškolila a oboznámila našich zamestnancov s novými produktmi spoločnosti Tena.

1. **Pracovné porady pre zamestnancov a klientov**

*Porada so zamestnancami:*

***07. 06. 2016*** – poradu otvorila pani riaditeľka Mgr. Lenka Taškárová, privítala prítomných zamestnancov a následne odovzdala slovo vrchnej sestre pani Františke Hüberovej.

*Vrchná sestra sa vyjadrila k nasledujúcim bodom:*

Vrchná sestra sa vyjadrila k nasledujúcim bodom:

1. Kúpanie klientov - po kúpeli dôsledne ošetriť klientov s problematickou pleťou.

2. Nafukovací kompresorový matrac – opatrovatelia sú povinní pravidelne kontrolovať funkčnosť matracu.

3. U klientov dbať na čistotu osobného prádla.

4. Kartičky poistencov – pri návrate klienta do zariadenia skontrolovať, či má svoju kartičku poistenca pri sebe. V prípade, že kartičku nemá, opatrovateľ o tom informuje vrchnú sestru.

5. Používanie hygienických rukavíc – pri hygiene klientov dodržiavať používanie rukavíc.

6. Dovolenky – cez dovolenkové obdobie, počas jedného týždňa, môžu čerpať dovolenku len dvaja opatrovatelia.

*Pani riaditeľka pokračovala v porade a prebrala nasledujúce body:*

1. Inventárna karta – ak do zariadenia nastúpi nový klient, pri ukladaní jeho šatstva do skrine, bude prítomná aj opatrovateľka. Cenné veci a finančné prostriedky – ak si ich klient ponechá, treba poznačiť do inventárnej karty, podpísať klientom alebo rodinným príslušníkom (záznam je súčasťou spisu klienta).

2. Kľúčový pracovník – každý klient má prideleného kľúčového pracovníka. Formuláre na zapisovanie dôležitých postrehov kľúčových pracovníkov sú v Ambulancii v Modrom zošite.

3. Sprievod k lekárovi – ak nemôže sprievod zabezpečiť rodina, pôjde s klientom opatrovateľ, sociálny terapeut alebo sociálny pracovník.

4. Jogurty – je nevyhnutné neustále kontrolovať záruku mliečnych výrobkov určených klientom, ktoré sa nachádzajú v chladničke v jedálni.

5. Zdravotnú dokumentáciu – môžu rodinní príslušníci preberať len z rúk opatrovateľa (počas sobôt, nedieľ a sviatkov).

6. Ambulancia, jedáleň po vydaní raňajok, obeda a večere – počas víkendov uzamykať.

Diskusia:

* P. Bosáková – podala návrh, aby pri preberaní vecí pri príchode nového klienta bol prítomný aj ďalší zamestnanec zo sociálneho úseku. Po krátkej diskusii bol návrh prijatý.

Záver: pani riaditeľka sa poďakovala prítomným za účasť a pozvala zamestnancov na slávnostný obed pri príležitosti 10. výročia otvorenia zariadenia.

*Porada s klientmi:*

***13. 05. 2016*** – pani riaditeľka Mgr. Lenka Taškárová otvorila poradu privítaním prítomných klientov. Na porade sa preberali nasledovné témy:

– informácia o pripravovanej slávnosti pri príležitosti 10. výročia SED, dňa 12. 06. 2016. Súčasťou programu osláv bude sadenie reformačného stromčeka v areály zariadenia za účasti klientov. Počas osláv privítame v priestoroch zariadenie generálneho biskupa doc. PhDr. Miloša Klátika, PhD.

– zhodnotenie podávanej stravy,

– dodržiavanie pitného režimu,

– doporučenie prechádzok v sprievode opatrovateľky,

– zapájanie sa do aktivít počas dňa.

**3. Duchovná práca pre zamestnancov a klientov**

*Duchovné služby*

O duchovné zaopatrenie v SED, ako aj prislúženie Večere Pánovej v rámci Služieb Božích sa pravidelne stará Mgr. Daniel Beňuch. Biblické hodiny sa konajú dva krát do mesiaca.

Pre bratov a sestry z rímskokatolíckej cirkvi je ponúkaná možnosť vysluhovania sviatosti zmierenia a svätej omše v prvý štvrtok v mesiaci.

V rámci biblioterapie poslúžia čítaním náboženských textov Mgr. Martina Špániková a Mgr. Monika Kalafutová. Klienti nášho zariadenia počúvajú biblické príbehy aj z CD a po ich vypočutí sú vedení k tomu, aby spoločne uvažovali nad ich výkladom. Na požiadanie je možné dohodnúť pastorálne stretnutie s duchovnými aj na izbách klientov.

**4. Prezentácia**

Počas oslavy 10. výročia zariadenia, naše SED navštívili pozvaní hostia, medzi ktorými boli generálny biskup doc. PhDr. Miloš Klátik, PhD. s manželkou, zástupcovia MÚ Martin, VÚC Žilina, starostovia okolitých obcí ako aj kolegovia z iných stredísk Evanjelickej Diakonie. Sadenie reformačného stromu sfilmovala a upravila do televízneho záznamu aj regionálna televízia TV Turiec. Na stránke OÚ Sučany bola spracovaná z tejto príležitosti fotogaléria.

**5. Vzdelávanie**

***12. 05. 2016*** *–* supervízia pod vedením supervízora PhDr. Soni Holúbkovej. Na supervízií sa stretáva zdravotnícky, opatrovateľský a sociálny personál. V rámci supervízie sa preberala nasledovná téma: Adaptačné problémy obyvateľov po nástupe do zariadenia sociálnych služieb.

**6. Realizované projekty na získavanie finančných prostriedkov**

Opäť sme nadviazali spoluprácu so vzdelávacou agentúrou VaV Slovakia. Počas odbornej prípravy v zariadení absolvovali prax niektorí záujemcovia.

**7. Peňažný dar**

SCA Hygiene Products Slovakia, s.r.o. sponzorsky podporila zariadenie SED sumou 1.250,00 EUR.

**8.** **Počet personálu:**

(HPP) 29 osôb

(DVP) 6 osoby

Spolu: 35 osôb

Noví zamestnanci: Stanislav Prášil, opatrovateľ – od 07. 06. 2016 (HPP)

Skončený pracovný pomer: Mária Kvasňovská, opatrovateľka – pracovný pomer trval

od 01. 11. 2014 – 16. 05. 2016 (HPP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Elena Michalcová | 1927 | 14. 04. 2016 |
| Pavol Gregor | 1927 | 18. 04. 2016 |
| Oľga Brodencová | 1928 | 20. 04. 2016 |
| Marta Bajarová | 1949 | 09. 05. 2016 |
| Anna Drgoncová | 1925 | 25. 05. 2016 |
| Klára Rudá | 1928 | 27. 05. 2016 |
| Katarína Solárová | 1951 | 14. 06. 2016 |
| Tomáš Niňaj | 1930 | 16. 06. 2016 |
| Nina Laciková | 1943 | 23. 06. 2016 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Jozef Puchrík | 1927 | 02. 04. 2016 |
| Katarína Mullerová | 1946 | 09. 04. 2016 |
| Jozef Weiss | 1930 | 14. 04. 2016 |
| Paula Bondová | 1920 | 17. 04. 2016 |
| Oľga Petlušová | 1933 | 25. 04. 2016 |
| Elena Michalcová | 1927 | 30. 04. 2016 |
| Jozef Gregor | 1927 | 27. 05. 2016 |
| Anna Drgoncová | 1925 | 30. 06. 2016 |

*Počet klientov*:

Ženy: ZpS 17

Muži: ZpS 8

Ženy: DSS 1

Muži: DSS 2

Ženy špecializované zariadenie: 17

Muži špecializované zariadenie: 4

Samoplatiteľ: 1

Spolu klientov: 50

**9. Starostlivosť o budovu, ostatné práce**

* bežná údržba budovy (oprava výťahov, postelí, zasklenie rozbitých okien, náter vonkajšieho zábradlia, lavičiek a stolov, záhradnícke práce),
* revízia tlakových nádob,
* deratizácia a dezinfekcia priestorov,
* výťahová strojovňa (maľovanie podlahy, kabíny, dvierok výťahu),
* oprava poškodenej omietky v spoločných priestoroch zariadenia,
* úprava miestnosti s krosnami (rozmiestnenie drevených obrazov).

**10. Akcie**

***28. 04. 2016*** *–* v Dome Dobrého Pastiera sme prežili pekné chvíle s niektorými našimi klientmi pri spoločnom pozeraní známeho slovenského filmu – Kubo. Film pochádza z roku 1965 a bol natočený podľa divadelnej hry Jozefa Hollého a patrí ku klasike slovenskej televíznej tvorby. Vrátili sme sa spoločne do čias, kedy návšteva kina nebola takou samozrejmou akou je tomu dnes. Zvolený film si klienti sami vybrali a ako povedali, hoci ho už videli mnoho – ráz, vždy sa dá pozrieť znovu a zasmiať sa pri hereckých výkonoch obľúbeného herca Jozefa Kronera. Stretnutie sa klientom veľmi páčilo a dohodli sme sa, že si opäť niekedy v budúcnosti niečo podobné zopakujeme.

***05. 05. 2016*** *–* sa konalo v našom zariadení denzitometrické vyšetrenie spojené s krátkou prednáškou. Denzitometria znamená meranie hustoty kostnej hmoty a v súčasnosti je zlatým štandardom diagnostiky osteoporózy. Význam denzitometrického vyšetrenia je len skríningový nie diagnostický. Vyšetrenie trvá niekoľko minút, výsledkom ktorého je číslo, nie obraz štruktúry kosti, či nález zlomeniny. Podľa výsledku sa meranie klasifikuje do troch kategórií – norma, osteopénia a osteoporóza. Odborného vyšetrenia sa zúčastnila väčšina našich klientov a aj niektorí zamestnanci.

***12. 06. 2016*** *–* „To je hľa deň, ktorý učinil Pán!“ Slávnostnými službami Božími, za prítomnosti generálneho biskupa, riaditeľa Ústredia ED, riaditeľky odboru sociálnych vecí z VÚC, predstaviteľov OÚ Sučany, OÚ Podhradie, MÚ Martin, BŠ v Martine a iných vzácnych hostí sme si pripomenuli 10. výročie vzniku nášho zariadenia. Po skončení služieb Božích sme sa spoločne odobrali pred budovy SED, kde po príhovore brata biskupa, bol zasadený reformačný stromček. V neďalekej reštaurácii pozvaní hostia ako aj zamestnanci zariadenia po skončení oficiálneho programu zasadli k prestretému stolu. Srdečnú atmosféru umocnilo aj vystúpenie domáceho spevokolu Sučianka. Tento deň bol mimoriadne vzácny a požehnaný. Nie však pre oslavu ľudí, ale pre česť a chválu Božieho mena. Všetci, ktorí sme tých 10 rokov spolu prežili, v radostiach i v starostiach veríme, že Hospodin nás neopustí, ale pôjde s nami i naďalej.

„Vzrastajme v milosti a poznaní nášho Pána a Spasiteľa Ježiša Krista. Jemu sláva aj teraz, aj na veky!“ 2 Pt 3, 18

***24. 06. 2016*** *–* spoločné stretnutie s oslávencami, ktorí si v mesiaci jún pripomenuli svoje meniny alebo narodeniny. Je pre všetkých milým občerstvením vzájomne si prejaviť spolupatričnosť a v rodinnej atmosfére prežiť požehnané chvíle.

**11. Práca s klientom**

Práca s klientmi sa rozvíjala i v období jarných a letných mesiacov. Venovali sme sa pohybovým cvičeniam, aby sme telesnú stránku človeka pripravili na zvýšený pohyb a aktivitu na čerstvom vzduchu. Počas pekných dní sme v dopoludňajších i odpoludňajších hodinách spoločne oddychovali a čerpali silu v príjemnom prostredí pod stromami alebo v zátiší pred vchodom do budovy zariadenia. Prebiehala tiež pohybová aktivizácia niektorých klientov, ktorá im pomáha posilňovať nezávislosť, zvyšovať alebo aspoň udržiavať fyzickú zdatnosť a tým pozitívne ovplyvňovať kvalitu ich života. Chvíle vonku sme si tiež spestrili spevom a počúvaním ľudových piesní, ktoré vedia navodiť radostnú atmosféru medzi klientmi a vrátia ich do časov mladosti.

Klienti sa v tomto období tiež veľmi radi zapojili do aktivít, pri ktorých sa využívala pracovná činnosť. Spoločne sme vyrábali domáce rezance a tiež sme trávili voľné chvíle pri tkaní. Do zariadenia prichádzala pani Valancová, ktorá prácu na krosnách ovláda a venovala sa jej spolu s niektorými našimi klientkami, ktoré jej pomáhali najmä pri strihaní farebných látok. Boli to stretnutia, v ktorých si klientky zaspomínali na časy minulé alebo sa len tak porozprávali o aktuálnych otázkach a problémoch, ktoré prežívajú.

V prípade nepriaznivého počasia trávili klienti a sociálne terapeutky spoločné chvíle v skupinovej práci a venovali sa v prevažnej miere aktivizáciám s využitím výtvarných techník, rozvíjajúc pritom jemnú motoriku, koncentráciu, fantáziu a trpezlivosť pri práci. S pomocou rôznych materiálov ako napríklad papier, vlna, gombíky, korálky vyrobili drobné upomienkové predmety, ktoré poslúžia na prezentáciu nášho zariadenia.

Biblioterapie boli venované počúvaniu biblických príbehov, ale tiež sme počúvali povesti o niektorých slovenských hradoch a zámkoch a tiež o tatranských vrchoch.

Raz do mesiaca ako už máme zaužívané sa konala narodeninovo - meninová oslava, ktorá klientom umožní nadviazať nové a upevniť už vzniknuté sociálne vzťahy.

Súčasťou práce s klientom sú i pravidelné nákupy - raz za dva týždne. Nakupujeme im tovar podľa ich želania, väčšinou sú to potraviny ako sladkosti, nápoje alebo drogéria.

V rámci individuálnej práci s klientom sme vo veľkej miere využívali rozhovor ako prostriedok na získanie informácií, monitorovanie potrieb, či vymedzenie a riešenie problému. Pokračovali sme tiež vo vypracovávaní, samotnej realizácii a raz za pol roka i vo vyhodnocovaní „Individuálnych plánov“. Všetky skupinové aj individuálne stretnutia sú po skončení spracované a zdokumentované.

**12. Výsledky hospodárenia**

|  |  |
| --- | --- |
| Stav na jednotlivých účtoch | -26.345,26 € |
| Stav pokladne k 30. 06. 2016 | 1.177,77 € |
| *Príjmy:* | |
| Príspevok za služby na základe zmluvy | 65.844,09 € |
| Nájomné za nebytové priestory | 4.542,03 € |
| Príspevky od VÚC | 25.489,43 € |
| Príspevky od MPSVaR | 24.000,00 € |
| 2 % dane | 1.692,65 € |
| *Výdavky:* | |
| mzdy | 54.361,16 € |
| príspevok zamestnávateľa DDS | 298,80 € |
| odvody | 18.285,32 € |
| SF | 289,09 € |

**13. Plány do budúcnosti**

– Svojou službou neustále pokračovať na vytváraní kvalitných vzťahov, medzi SED v Sučanoch a Žilinským samosprávnym krajom, mestom Martin, Obecným úradom v Sučanoch ako aj s okolitými obcami.

– V spolupráci s Ústredím Evanjelickej diakonie ponúknuť školenie zamerané na vyššiu odbornosť zamestnancov.

– Zúčastňovať sa školení a odborných prednášok za účelom získania vedomostí a ich aplikovania do služby s klientom.

– V rámci bohoslužobného života, pozývať do zariadenia bratov farárov z turčianskeho seniorátu.

– V rámci svojich možností prinášať našim klientom radosť prostredníctvom pekného kultúrneho programu. Rozšíriť spoluprácu s Evanjelickou spojenou školou v Martine a Biblickou školou v Martine.

– Pokračovať v spolupráci s Centrom MEMORY v Bratislave, Občianskym združením TERAPEUTIKA v Bratislave, Občianskym združením Spoľah v Banskej Bystrici a Tatra Akadémiou v Prievidzi.

* Vybudovanie a sprevádzkovanie základňovej stanice LTE. Zmluva bude podpísaná nájomcom – spoločnosťou SWAN, a.s so sídlom Borská 6, Bratislava.

– Svojou službou šíriť dobré meno Evanjelickej diakonie ako aj Evanjelickej cirkvi augsburského vyznania.

V Sučanoch dňa 20. 07. 2016

……………………………………………….

Mgr. Lenka Taškárová

štatutárny zástupca SED Sučany